Kleine Paradys - Bespreek
Akkommodasie Kontakbesonderhede Aanwysings Fasiliteite Promosies Bespreek View in English
Besprekings: info@kleineparadys.co.za Kleine Paradys op Facebook
Besprekings SLEGS deur e-pos asseblief.
Lees voordat u bespreking maak asb!
Ons het die volgende inligting nodig om `n bespreking te kan doen:
Datums van kamp (Aankoms, vertrek)
Akkomodasie/staanplek (as jy weet)
Getal volwassenes (Almal bo 12 jaar) en getal kinders (12 jaar en onder)
Waarmee kom u kamp, tent of karavaan. Indien karavaan verskaf Fabrikaat en Model.
Is u `n Pensioenaris? (Pensioenaris afslag geld nie vir naweke en skoolvakansies nie)
Algemene inligting wat ons baie kan help om `n vinniger diens aan u te lewer:
Die besprekingskantoor is oop Maandae tot Vrydae vanaf 09:00 tot 16:00.
Gee asb by elke bespreking bogenoemde inligting sodat ons vir u die regte staanplek te kan gee. Selfs waarmee u kamp is belangrik, bv. dubbel-as karavane nie op Bloekompark 1-4 staan nie.
Baie keer werk ons meer as een persoon op die besprekings en wanneer iets per foon bespreek word, het die ander een geen rekord om op terug te gaan nie. Daarom wil ons graag alles op epos hê.
Ons kry geweldig baie eposse asook baie oproepe per dag, so partykeer staan eposse oor tot die volgende dag. Wees asb geduldig - ons is `n werkende plaas en dinge gebeur. Ons sal poog om binne 24 tot 48 uur terugvoering te gee op navrae.
Wanneer u reeds `n faktuur ontvang het, gebruik asb die faktuur nr. as verwysing op elke betaling en elke epos of wanneer u skakel. Indien u die besprekingsdatum bysit by navrae en veranderinge kan dit baie vinniger gedoen word.
Indien moontlik, vra beskikbare datums per epos aan, gee indien moontlik is vir ons meer as een datum en ons sal na u terugkom. Hou in gedagte dat daar `n moontlikheid is dat die datum intussen gevul kan wees deur iemand wat alreeds navraag gedoen het en wie se inligting meer volledig voorsien is vir `n bespreking.
Maak asb seker van u datums voordat u bespreek (of een van u gesin nie reeds iets anders aan het nie). Sit die getal persone op waarvan u seker is, want ons kan die getal nie verminder en faktuur verander wanneer u inboek nie. A.g.v die groot getal fakture wat ons elke dag moet verander, word ons genoodsaak om van nou af `n administratiewe fooi van R80 per veranderde faktuur te hef.
Hou asb by die betaaldatums op die faktuur, sodat ons nie elke week herinnerings vir betalings moet uitstuur nie. Ons weet dit is menslik om te vergeet, maar ons kan nie meer as 2 herinnerings uitstuur nie. Tref asb reelings met ons indien u nie die datum van betaling kan nakom nie.
Geen WhatsApp asb, tensy u glad nie toegang tot internet het nie.
Maak asb. seker dat alle vure geblus is.
Maak die gas toe na gebruik.
Skakel alle ligte, lugreëling en elektriese toebehore af wanneer jy nie in huis/karavaan is nie.
Indien iets breek of beskadig, meld asb aan sodat dit vervang kan word.
Meld ook aan indien enigiets foutief is wanneer u inkom of uitgaan of indien daar iets kort is
Alle aktiwiteite is op eie risiko, by sommige van die aktiwiteite moet volwassenes toesig hou.
Geniet die plaaslewe, swem, vang vis, stap rond, maar hou in die somer op die paaie asb.
Met vertrek moet huisies netjies wees en alle skottelgoed moet asb. gewas wees.
Plaas alle gebruikte linne in die badkamer.
Spoedbeperking is 20km/uur - wees versigtig vir kinders en diere.
Geen hoorbare musiek en stilte na 10-uur in die aand, mense wil nog graag die geluide in natuur ervaar.
Persone onder die invloed van alkohol of wat probleme verooorsaak, sal gevra word om plaas to verlaat.
Kinders onder 12 jaar, of wat nog nie kan swem, moet onder ouers se toesig wees by rivier/swembaddens.
R150 per nag per persoon
R100 per nag per kinder 12 jaar en onder
R120 vir pensioenarisse (ID bewys), geld nie oor naweke/langnaweke/skoolvakansies behalwe Junie/Julie Skoolvakansie
R1200 per nag vir 4 persone
R950 per nag vir 1-4 persone maks (Naweke of 2-3 weeksdae)
Tariewe is onderhewig aan prysveranderinge.
Besprekings vir langnaweke moet vir `n minimum van 3 nagte en `n minimum van 2 persone per staanplek wees.
Besprekings vir skoolvakansies moet vir `n minimum van 7 nagte en `n minimum van 2 persone per staanplek wees.
Besprekings vir naweke moet vir a minimum van 2 nagte en `n minimum van 2 persone per staanplek wees.
Geen pensioenaris korting oor naweke, langnaweke en skoolvakansies nie.
Besprekings slegs per e-pos asseblief.
Geen dagbesoekers toegelaat nie.
As u die bogenoemde inligting gelees het, stuur vir ons `n e-pos by:
Besprekings slegs deur e-pos, asseblief!
Besprekings word slegs op Maandag-Vrydag gedoen tydens kantoorure vanaf 09h00 tot 16h00.
Vir navrae, bel ons:
Kantoor (Antoinette): 084 206 3190
Inkom en Vertrek Tye
by Huisies en toegeruste Karavane: elke dag 15h00
by Kampering: elke dag 12h00
by Huisies, toegeruste karavane en kampering: Maandag tot Vrydag 10h00, Sondae 14h00
Beleid ten opsigte van kanselasies:
Geen terugbetalings sal gedoen word nie, maar `n verskuiwing kan gedoen word wanneer omstandighede buite jou beheer plaasvind, maar ons moet ten minste 10 dae voor aankoms datum per epos in kennis gestel word.
Kansellasies kan gedoen word indien daar `n noodgeval van siekte of hospitalisasie plaasvind en dan kan die bespreking verskuif word na `n ander datum. `n Doktorsbrief of Hospitaal toelatingsvorm moet aan ons ge epos word.
`n Nuwe besprekingsdatum moet binne 7 dae na kansellasie aan ons ge epos word.
Alle nuwe besprekings (op `n kansellasie) moet binne 2 maande van die oorspronklike datum van aankoms geneem word. Dit sal nie noodwendig dieselfde nommer staanplek/huisie of toegeruste karavaan kan wees nie, maar wel dit wat beskikbaar is. Indien daar nie binne 2 maande plek beskikbaar is nie, sal die volgende beskikbare datum aan U deurgegee word.
Indien bogenoemde punte nie nagekom word ten opsigte van kansellasies nie, sal u ongelukkig U betalings verloor.
U samewerking sal opreg waardeer word (Bestuur Kleine Paradys)
Kantoor (Antoinette) : (084) 206 3190